Kasper Kusk var med på listen, da Morten Olsens annoncerede sin landsholdstrup tirsdag eftermiddag. Morten Olsen har udtaget 21 af i alt 23 spillere til VM-kvalifikationskampene, der er imod Tjekkiet den 22. marts i Olomouc og mod Bulgarien i Parken den 26. marts. - Jeg er selvfølgelig rigtig glad. Jeg har arbejdet hen imod det her i lang tid, og at det lykkes nu er bare fedt, siger AaB-spilleren Kasper Kusk. Han er blevet udtaget til truppen, efter at han har imponeret i Superligaen. - Det er en spændende spiller. Han kan bruges på højrekanten i stedet for Dennis Rommedahl, siger Morten Olsen. Landsholdet tager på træningslejr i spanske Marbella i stedet for Helsingør, hvor banerne er for dårlige i øjeblikket. - Vi har sikret os, at vi har nogle gode træningsforhold. Banen i Helsingør er simpelthen umulig, siger Morten Olsen.

Opsummering:
Den unge AaB?er Kasper Kusk er blevet udtaget til A-landsholdets vigtige VM-kvalifikationskampe mod Tjekkiet og Bulgarien.